|  |  |
| --- | --- |
|    | **Šiame straipsnyje bent dalis informacijos yra pasenusi.**Jeigu galite, atnaujinkite informaciją ir ištrinkite šį pranešimą. |

Kiekvienais metais audito ir vadybos konsultacijų bendrovė „Deloitte" paruošia ir publikuoja ataskaitos Futbolo pinigų lygos (angl. *Deloitte Football Money League, DFML*) leidimą. Šioje ataskaitoje „Deloitte" ekspertai pateikia daugiausiai pajamų gaunančių pasaulio futbolo klubų išsamią analizę ir reitingus. Deloitte taip pat rengia kasmetinę futbolo finansų apžvalgą (angl. *Deloitte Annual Review of Football Finance* ). Tačiau šis leidinys yra mokamas.

2015–2016 m. reitingas
----------------------

| Reitingas | Klubas | Pajamos (mln. eurų) | Šalis |
| --- | --- | --- | --- |
| 1 | Manchester United | 689.0 | Anglija Anglija |
| 2 | Barcelona | 620.2 | Ispanija Ispanija |
| 3 | Real Madrid | 620.1 | Ispanija Ispanija |
| 4 | Bayern Munich | 592.0 | Vokietija Vokietija |
| 5 | Manchester City | 524.9 | Anglija Anglija |
| 6 | Paris Saint‑Germain | 520.9 | Prancūzija Prancūzija |
| 7 | Arsenal | 468.5 | Anglija Anglija |
| 8 | Chelsea | 447.4 | Anglija Anglija |
| 9 | Liverpool | 403.8 | Anglija Anglija |
| 10 | Juventus | 341.1 | Italija Italija |
| 11 | Borussia Dortmund | 283.9 | Vokietija Vokietija |
| 12 | Tottenham Hotspur | 279.7 | Anglija Anglija |
| 13 | Atlético Madrid | 228.6 | Ispanija Ispanija |
| 14 | Schalke 04 | 224.5 | Vokietija Vokietija |
| 15 | Roma | 218.2 | Italija Italija |
| 16 | Milan | 214.7 | Italija Italija |
| 17 | Zenit Saint Petersburg | 196.5 | Rusija Rusija |
| 18 | West Ham United | 192.3 | Anglija Anglija |
| 19 | Internazionale | 179.2 | Italija Italija |
| 20 | Leicester City | 172.1 | Anglija Anglija |
|

2010–2011 m. reitingas
----------------------

Remiantis 2011 m. Deloitte ataskaita, 20-ies turtingiausių futbolo klubų bendros pajamos pirmą kartą viršijo 4 milijardus eurų. Iš viso buvo gauta 4,3 milijardai eurų pajamų, t. y. 8 % daugiau nei pernai.

Jau septintuosius metus iš eilės „Real Madrid" užima aukščiausiąją pirmą vietą pasaulio didžiausių futbolo klubų reitinguose. Kitas Ispanijos futbolo klubas – „FC Barcelona" – tvirtai išlaiko antrąją vietą, aplenkdamas „Manchester United", likusį trečiojoje pozicijoje. Tokiu būdu „Barcelona" įsitvirtino vienoje iš pirmųjų dviejų pozicijų ketvirtuosius metus iš eilės.

Tačiau nepaisant to, kad Ispanijos klubai užima dvi aukščiausias vietas DFML, Anglija ir toliau išlaiko didžiausią vienai šaliai atstovaujančių klubų skaičių – net šešis.

Visi top 20 klubų šiais metais yra iš „didžiojo penketo" Europos lygų: šeši – Anglijos klubai, Italijai atstovauja penki klubai, Vokietijai - keturi, Ispanijai – trys klubai ir Prancūzijai – du.

Keturiolika iš top 20 klubų dalyvavo UEFA Čempionų lygoje 2009 - 2010 m. ir šeši klubai – pertvarkytoje bei pervadintoje UEFA Europos lygoje.

Šių metų didysis šuolis – Schalke 04 – pašoko šešiomis pozicijomis, išstumdamas Italijos milžiną Juventus iš pirmojo dešimtuko. Schalke klubo dramatiškas šuolis Money League ataskaitoje buvo Čempionų lygos kampanijos, kur tikėtasi, jog klubas pasieks varžybų pusfinalius, rezultatas.

„Real Madrid" jau septintus metus iš eilės užima pirmą vietą DFML klubų reitinguose. „Karališkajam" klubui iš dalies tai pavyko pasiekti perkant pačius brangiausius futbolininkus. Cristiano Ronaldo buvo prisiviliotas iš „Manchester United" komandos, kuri prieš tai 8 metus iš eilės karaliavo sąrašo viršuje.

| Vieta | Klubas | Pajamos (€ mln.) | Šalis | Pokytis |
| --- | --- | --- | --- | --- |
| 1. | Real Madrid | 479.5 | Ispanija Ispanija | Pastovu |
| 2. | Barcelona | 450.7 | Ispanija Ispanija | Pastovu |
| 3. | Manchester United | 367 | Anglija Anglija | Pastovu |
| 4. | Bayern Munich | 321.4 | Vokietija Vokietija | Pastovu |
| 5. | Arsenal | 251.1 | Anglija Anglija | Pastovu |
| 6. | Chelsea | 249.8 | Anglija Anglija | Pastovu |
| 7. | Milan | 235.1 | Italija Italija | Pastovu |
| 8. | Internazionale | 211.4 | Italija Italija | Didėjimas1 |
| 9. | Liverpool | 203.3 | Anglija Anglija | Mažėjimas1 |
| 10. | Schalke | 202.4 | Vokietija Vokietija | Didėjimas6 |
| 11. | Tottenham Hotspur | 181 | Anglija Anglija | Didėjimas1 |
| 12. | Manchester City | 169.6 | Anglija Anglija | Mažėjimas1 |
| 13. | Juventus | 153.9 | Italija Italija | Mažėjimas3 |
| 14. | Marseille | 150.4 | Prancūzija Prancūzija | Didėjimas1 |
| 15. | Roma | 143.5 | Italija Italija | Didėjimas3 |
| 16. | Dortmund | 138.5 | Vokietija Vokietija | Pastovu |
| 17. | Lyon | 132.8 | Prancūzija Prancūzija | Mažėjimas3 |
| 18. | Hamburg | 128.8 | Vokietija Vokietija | Mažėjimas5 |
| 19. | Valencia | 116.8 | Ispanija Ispanija | Pastovu |
| 20. | Napoli | 114.9 | Italija Italija | Pastovu |

Daugumą garsiausių futbolo klubų slegia milžiniškos skolos. Nors „Real Madrid" ir „FC Barcelona" karaliauja šio sąrašo viršuje, tačiau abi komandos yra giliai įklimpusios į skolas. „Real Madrid" skola sudarė 414 mln. JAV dolerių, o „FC Barcelona" buvo prasiskolinusi 578 mln. JAV dolerių 2008-09 m. sezoną. Anglijos Premier lygos klubų bendra skola siekė $4,45 mlrd. tų pačių metų sezoną. Keturiolika iš jų patyrė nuostolių. Dar prastesnė situacija susiklosčiusi Ispanijos La lygoje, kurioje 20 komandų bendra skola pasiekė $4,65 mlrd. Tik trys klubai iš jų sugebėjo neprarasti pinigų. Tarp jų „Real Madrid" ir „FC Barcelona".

### „Didysis penketas" ir Čempionų lyga

  

Money League Top 20-uke yra klubai iš didžiojo Europos lygų penketo, iš kur šeši klubai – Anglijos Premier lygos. Kiti penki Premier lygos klubai (Aston Villa, Newcastle United, Everton, West Ham United ir Sunderland) iškrito už TOP 20-uko ribų pagal 2010 – 2011 m. sezono pajamas.

Pernykščio sezono Čempionų Lygos pasiskirstymas atrodė taip:

| Vieta | Lyga | Pajamos(€ mlrd.) | Šalis |
| --- | --- | --- | --- |
| 1. | Premier League | 2,479 | Anglijos vėliava Anglija |
| 2. | Bundesliga | 1,664 | Vokietija Vokietija |
| 3. | La Liga | 1,622 | Ispanija Ispanija |
| 4. | Serie A | 1,532 | Italija Italija |
| 5. | Ligue 1 | 1,072 | Prancūzija Prancūzija |

Be to, iš viso buvo pasidalinta 754,1 mln. eurų pajamų tarp Čempionų lygos komandų 2009-10 m. sezoną. Finalininkės „FC Barcelona" ir „Manchester United" uždirbo daugiausiai pinigų. Čempionų lygos taurę laimėjusi „FC Barcelona" susižėrė 51 mln. eurų, o „Manchester United" pora milijonų daugiau (53 mln. eurų).

Taip pat skaitykite
-------------------

* Forbes vertingiausių futbolo klubų sąrašas

Nuorodos
--------

* Deloitte Football Money League ataskaita[neveikianti nuoroda]
* Verslo Klasė: Futbolo verslo anomalija.[neveikianti nuoroda]

Išnašos
-------

1. ↑   ESPN: Rolling out of control.
2. ↑   Bloomberg News: European Soccer Team Sales Reach Record 16.3 Billion Euros, Deloitte Says.
3. ↑   BBC: Premier League wages keep on rising, Deloitte says.
4. ↑   UEFA: Champions League financial distribution – 2010/11.

### DFML lankstinukai

* Deloitte Football Money League 2012 Archyvuota kopija 2014-10-15 iš Wayback Machine projekto. (rankings for the 2010–11 season) PDF Archyvuota kopija 2014-10-15 iš Wayback Machine projekto.
* Deloitte Football Money League 2011 Archyvuota kopija 2014-10-15 iš Wayback Machine projekto. (rankings for the 2009–10 season) PDF Archyvuota kopija 2011-11-25 iš Wayback Machine projekto.
* Deloitte Football Money League 2010 Archyvuota kopija 2010-08-05 iš Wayback Machine projekto. (rankings for the 2008–09 season) PDF
* Deloitte Football Money League 2009 Archyvuota kopija 2011-06-14 iš Wayback Machine projekto. (rankings for the 2007–08 season) PDF[neveikianti nuoroda]
* Deloitte Football Money League 2008 Archyvuota kopija 2014-02-01 iš Wayback Machine projekto. (rankings for the 2006–07 season) PDF Archyvuota kopija 2012-02-22 iš Wayback Machine projekto.
* Deloitte Football Money League 2007 Archyvuota kopija 2011-09-27 iš Wayback Machine projekto. (rankings for the 2005–06 season) PDF Archyvuota kopija 2014-02-01 iš Wayback Machine projekto.
* Deloitte Football Money League 2006 Archyvuota kopija 2011-06-14 iš Wayback Machine projekto. (rankings for the 2004–05 season) PDF Archyvuota kopija 2012-09-17 iš Wayback Machine projekto.
* Deloitte Football Money League 2005 Archyvuota kopija 2014-02-01 iš Wayback Machine projekto. (rankings for the 2003–04 season) PDF Archyvuota kopija 2014-02-01 iš Wayback Machine projekto.